stanford-oval/wikipedia huggingface dataset:
Million to One
הערות שוליים

1 2 3  Million To One (from the Amazon Original Movie "Cinderella"), 2021-07-21, נבדק ב-2021-10-06
↑  Camila Cabello – Million To One, נבדק ב-2021-10-06
↑  "NZ Hot Singles Chart"
↑  Dave McNary, Dave McNary, Camila Cabello to Star in New ‘Cinderella’ Movie for Sony, Variety, ‏2019-04-10 (באנגלית אמריקאית)
↑  "Oooh. A bunch! @Camila_Cabello is extraordinary. We both have original songs as well"
↑  "Keith Harrison Dworkin on Instagram: "Getting to work on this epic cinematic reimagining of a tale we all think we know so well was truly a #milliontoone experience. (Maybe more…""
↑  "Million To One Camila Cabello mp3"
↑  Cabello, Camila, Million to One (Pop Remix) from Amazon Original Cinderella creado por Camila Cabello | Canciones populares en TikTok, נבדק ב-2021-10-06
↑  Try the TIDAL Web Player, listen.tidal.com (באנגלית)
↑  Cinderella (Original Motion Picture Soundtrack) Deluxe Digital Download | Shop the Camila Cabello Official Store, web.archive.org, ‏2021-08-26
↑  Camila Cabello - Million To One (Official Video - from Amazon Original "Cinderella"), נבדק ב-2021-10-06
↑  "Million To One / Camila Cabello – TIDAL". 21 ביולי 2021. נבדק ב-25 באוגוסט 2021 – via Tidal. {{cite web}}:  (עזרה) Note: Click ⓘ to view credits.
↑  "Million To One (Reprise) / Camila Cabello – TIDAL". Epic Records. 3 בספטמבר 2021. נבדק ב-3 בספטמבר 2021 – via Tidal. {{cite web}}:  (עזרה)
↑  "Million to One (Pop Remix) from Amazon Original Cinderella created by Camila Cabello | Popular songs on TikTok". 27 באוגוסט 2021. נבדק ב-27 באוגוסט 2021 – via TikTok. {{cite web}}:  (עזרה)"Million To One (Remix) / Camila Cabello – TIDAL". Epic Records. 3 בספטמבר 2021. נבדק ב-3 בספטמבר 2021 – via Tidal. {{cite web}}:  (עזרה)
| קמילה קביו |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Camila • Romance • Familia • C,XOXO |  |
| סינגלים | "I Know What You Did Last Summer" • "Bad Things" • "Crying in the Club" • "Havana" • "Never Be the Same" • "Sangria Wine" • "Consequences" • "Mi Persona Favorita" • "Señorita‎" • "Liar" • "Shameless" • "Cry for Me" • "Easy" • "Living Proof" • "My Oh My" • "First Man" • "Don't Go Yet" • "Oh Na Na" • "Bam Bam" • "Psychofreak" • "Hasta los Dientes" • "Mon amour" • "Ku Lo Sa (Remix)" • "I Luv It" • "He Knows" |  |
| השתתפות בסינגלים | "Love Incredible" • "Hey Ma" • "Know No Better" • "Almost Like Praying" • "Beautiful" • "Find U Again" • "South of the Border" • "It Takes Two" |  |
| סינגלים שיווקיים | "I Have Questions" • "OMG" • "Real Friends" • "Million to One" |  |
| שירים אחרים | "All These Years" • "She Loves Control" • "Inside Out" • "Something's Gotta Give" • "In the Dark" • "Into It" |  |
| סיבובי הופעות | Never Be the Same Tour |  |
| ערכים קשורים | פיפת' הרמוני |  |
Bangerz Tour

Bangerz Tour הוא סיבוב ההופעות הרביעי של הזמרת האמריקאית מיילי סיירוס. הוא נערך על מנת לקדם את אלבום האולפן הרביעי שלה, Bangerz, שיצא בשנת 2013. סיבוב ההופעות נערך באמריקה הצפונית והדרומית, רחבי יבשת אירופה, ניו זילנד ואוסטרליה. הוא נמשך במשך כ-5 לגים, החל מה-14 בפברואר 2014 ועד ה-23 באוקטובר של אותה השנה. סיירוס ביצעה במופע את כל השירים המופיעים באלבום למעט "Hands in the Air", בנוסף לגרסאות כיסוי לשירים של אמנים אחרים. המופע גרף 62.9 מיליון דולר ומכר 806,410 כרטיסים.
סיבוב ההופעות נודע בשל האופי המיני שלו. הוא תואר כ"מוגזם", "הזוי" ו"בוטה" על ידי מבקרים שונים, אך גם גרף תשבחות שציינו לטובה את הכריזמה, המנעד הקולי, המקוריות וההומור העצמי של סיירוס. המופעים שנערכו בערים ברצלונה וליסבון צולמו ושודרו ברשת NBC ב-6 ביולי 2014. ב-24 2015 יצאו המופעים בפורמט של DVD להפצה ביתית.
רקע ופיתוח המופע

כל חיי סובבים סביב סיבוב ההופעות הזה כרגע. דיאן מרטל ואני יוצרות את סיבוב ההופעות הזה והוא הולך להיות משוגע [...] ברגע שתכנסו להיכל, הכל ירגיש כאילו אתם חלק מהעולם השונה והמטורף הזה ואתם תיכנסו למופע ברגע שתכנסו בדלת, לעומת האופן שהמופע יתחיל כשאני אעלה לבמה
המקור באנגלית
my whole life is revolving around this tour right now. Diane Martel..... and I, we're putting together this tour that's going to be insane..... The minute you step into my arena, the whole thing feels like you're a part of this crazy different world and you step in to a show the minute you walk in the door, rather than it being a show when I come onstage.
בשנת 2012 הכריזה סיירוס כי היא מתכוונת להתמקד בקריירה הקולנועית שלה, ובכך לוקחת הפסקה מהקריירה המוזיקלית שלה. בשנה זו השתתפה בסרטים LOL ומרגלת מתבגרת. היא גם הייתה צפויה לקחת חלק כמדבבת בסרט מפלצת של מלון, אך עזבה את הפרויקט בשל קאמבק מוזיקלי מתוכנן. בחודש ינואר 2013 סיימה סיירוס את חוזה ההקלטות שלה עם חברת הוליווד רקורדס, אשר תחתיה הוציאה לאור ארבעה אלבומים ומיני אלבומים: Meet Miley Cyrus בשנת 2007, Breakout בשנת 2008, The Time of Our Lives בשנת 2009 ו-Can't Be Tamed בשנת 2010. מאוחר יותר באותו החודש חתמה על חוזה הקלטות עם חברת RCA רקורדס. בחודש מרץ הודיעה כי אלבומה הרביעי יצא לאור לפני תום שנת 2013.
התוצר הסופי, Bangerz, יצא לאור ב-4 באוקטובר 2013. באתר Metacritic קיבל האלבום ציון משוקלל של 61 מתוך 100. הוא הגיע למקום הראשון במצעד הבילבורד 200, ומכר כ-270,000 יחידות, וזכה למיקומי שיא גבוהים במדינות שונות ברחבי העולם. ב-26 באוקטובר של אותה השנה היא ביצעת הופעת אורח בפרק של תוכנית המערכונים האמריקאית סאטרדיי נייט לייב והכריזה על פתיחת סיבוב ההופעות באופן רשמי.
בחודש ינואר 2014 פורסם כי מעצב האופנה האיטלקי רוברטו קוואלי יעצב את התלבושות של סיירוס בסיבוב ההופעות, וכי ג'ון קריספלוסי, יוצר סדרת האנימציה המופע של רן וסטימפי ייצור את הגרפיקה למופע.
מופעי חימום

שלושת האמניות המרכזיות שהיו מופע החימום בסיבוב ההופעות הן איקונה פופ, סקיי פררה ולילי אלן. הצמד איקונה פופ סיפרו על סיירוס כי ”היא מטורפת והיא כיפית אבל זו היא שמבטאת את עצמה על הבמה ובמוזיקה שלה. היא באמת אישה חכמה ו[כל מה שמתרחש] על הבמה היה הרעיון שלה. היא האחראית על הכל וזה פשוט מעורר השראה להיות בסביבה של מישהי שמאוד נהנית ועושה דברים בדרך שלה עם החברים והצוות שלה, אבל בצורה מאוד מקצועית.”. פררה ציינה כי ”אני ממש אוהבת שהיא עושה סט אקוסטי במופע שלה. אני חושבת שזאת זריקת הזין הכי גדולה לכל מי שלכלך עליה, כי יש לה קול מעולה. כל המופע מוכיח את כולם. אי אפשר להתכחש לזה.” אלן שיבחה את סיירוס ואת המופע וסיפרה: ”ראיתי [את המופע] בלונדון, בO2 ארנה, ואני לא מגזימה כשאני אומרת שזה אחד המופעים הטובים ביותר שהייתי בהם במשך שנים... באותה רמה של מופע של אואזיס או הסטון רוזס או משהו. מדהים לצפות בזה – היא כוח מדהים. חד משמעית, היא צריכה להיות על הבמה ולעשות את זה”.
מהלך המופע

המופע מתחיל עם צילום מקרוב של פניה סיירוס על גבי מסך הווידאו בזמן שהרקדנים מופיעים על הבמה. סיירוס, בבגד גוף אדום, נכנסת לבמה ממגלשה שמופיעה במקום בו הלשון נמצאת במהלך הווידאו ומבצעת את השיר "SMS (Bangerz)" כשמסביבה אנשים המחופשים לחיות פרוותיות. לאחר מכן סיירוס מבצעת את "4x4", כשרקדניה מחופשים לתרנגולות. אחר כך מבצעת החלפת תלבושת לבגד גוף ירוק עם ציור של עלי קנאביס עליו. היא מבצעת את השיר "Love Money Party" על מכונית שברולט מונטה קרלו זהובה. במהלך קטע השירה של ביג שון בשיר, נכנסת בובת ענק בדמותו אל הבמה. בסוף ביצוע השיר הולכת סיירוס למרכז הבמה וזורקת ערמה של כסף על עצמה.
סיירוס מחליפה תלבושת שוב לבגד גוף צמוד עליו מודבקים שטרות דולרים. היא מבצעת את "My Darlin'" ו-"Maybe You're Right". היא מבצעת את "FU" ו-"Do My Thang" כשהיא לבושה בבגד גוף אדום, חצאית אדומה וכפפות קטיפה. את "Get It Right" היא מבצעת כשהיא על מיטה עצומה ובמהלך השיר נכנסים נשים וגברים שונים אל המיטה ומתכרבלים אחד עם השני בעוד מאחוריהם מוקרנים צורות של איברי מין נשיים. היא מבצעת את השיר "Can't Be Tamed" כשהיא לבושה בחליפה שחורה-לבנה. במהלך ביצוע השיר נכנסת לבמה בובת ענק של כלב, המסמלת את פלויד - כלב אותו אימצה סיירוס ונפטר זמן קצר לפני תחילת סיבוב ההופעות. לאחר השיר סיירוס יורדת מבמה כדי להחליף תלבושות והיא חוזרת לבמה לבצע את "Adore You", לפני השיר היא מבקשת מהקהל לנשק מישהו, ובמהלך השיר מוקרנים מאחוריה צילומים של הקהל. היא מבצעת לאחר מכן את "Drive". לאחר החלפת תלבושות היא חוזרת לבמה צדדית קטנה ומבצעת סט אקוסטי המשתנה ממופע למופע, אך כולל לרוב את "Rooting for My Baby", וגרסאות כיסוי של "Hey Ya!" מאת אאוטקאסט ו-"Jolene" מאת דולי פרטון. היא חוזרת לבמה המרכזית ומבצעת את "23". לאחר מכן היא מבצעת את "On My Own" כשמסביבה רקדנים מחופשים לבובות פרווה צבעוניות. כשהיא מבצעת את "Someone Else" היא עולה על אביזר המעוצב בצורת נקניקייה בלחמנייה ענקית ועולה לתקרת ההיכל. בסוף השיר היא נעלמת מאחורי מסך שנסגר על פניה. בחלק האחרון של המופע היא חוזרת בבגד גוף לבן ומבצעת את "We Can't Stop" ו-"Wrecking Ball".
בחלק ההדרן היא חוזרת לבמה בבגד גוף שעליו מודפס דגל המותאם למדינה בה היא מופיעה ומבצעת את "Party in the U.S.A.". מאחוריה הרקדנים מחופשים לסמלים אמריקאים שונים, כמו פסל החירות, הר ראשמור, פעמון הדרור ואברהם לינקולן. בסוף השיר היא נפרדת מהקהל והמופע מסתיים.
תגובות וביקורות

לאחר הופעת הבכורה של סיירוס, Bangerz Tour קיבל שבחים מהמבקרים. מגזין רולינג סטון ציין כי ”העובדה שבאמת לא היה שום דבר מזעזע במופע עצמו” היה המרכיב הכי לא צפוי במופע, וכי הורגש שסיירוס השיגה את מטרתה להיתפס כזמרת לגיטימית במקום לקבל תשומת לב על התנהגותה השנויה במחלוקת. גם נכתב כי ”הטעם שלה במוזיקה של אנשים אחרים הוא מרשים למדי”, כשהם מברכים על השימושים ב"Fitzpleasure", ‏"Jolene" ו-"Hey Ya!".
עיתון הטורונטו סאן שיבח את ההופעה של סיירוס וכתב, ”סיירוס נראתה רצינית למדי לגבי הופעה כיפית וצבעונית מאוד במשך שעתיים. היא פתחה את המופע שלה כשהיא מחליקה לבמה על גבי לשון ורודה ענקית שנמתחה מפיה הפעור על גבי מסך וידיאו עצום שהראה את פניה היפות בכל תפארת שערה הבלונדיני ועיניה הכחולות... זה היה מחזה אמיתי.” USA Today כתבו כי הופעתה של סיירוס הוכיחה כי ”הגיע הזמן להעביר את השיח [...] מעבר למהלך הידוע לשמצה שהיא עשתה עם רובין ת'יק בפרסי הווידאו קליפים של MTV בשנה שעברה”; הם ציינו לטובה על התמונות שעל גבי המסך שנראו לצד סיירוס והעריכו שהיא לא ביצעה ליפ סינק במופע. הם גם סברו כי ”לסיירוס יש את הכריזמה ואולי את החוכמה להיות המדונה שאחרי המדונה”, והוסיפו שהיא נראית ”נגישה על הבמה ומחוצה לה באופן שמדונה מעולם לא הייתה.”
הפילדלפיה אינקוויירר נתנו אף הם ביקורת חיובית וכתבו, ”"...היא הייתה ישירה ורצינית בכל הנוגע להרחבת הרפרטואר שלה - היא ביצעה את כל Bangerz, בתוספת שני להיטים ישנים יותר,"Can't Be Tamed" ו"Party in the U.S.A." - עם מבחר גרסאות כיסוי שנועדו לאתגר אותה. המופע הוא גם מצחיק, ולא ניכר כי הוא מתוסרט כמו רוב מופעי ההיכלים...”.
ספיישל טלוויזיוני

במהלך הופעתה בברצלונה, ספרד, סיירוס הודיעה כי צילומי המופע מצולמים לספיישל שישודר על ידי רשת הטלוויזיה האמריקאית NBC. הספיישל הוכרז רשמית ב-26 ביוני 2014 על ידי סיירוס ורשת NBC, והוקרן לראשונה ב-6 ביולי 2014, הספיישל בן השעתיים כלל הופעות אותן ביצעה בברצלונה ובליסבון, פורטוגל, יחד עם צילומים ממאחורי הקלעים המתמקדים בהיבטים אחרים של סיבוב ההופעות ובחייה האישיים.
הספיישל לא זכה לנתוני רייטינג גבוהים, אך זה לתהודה רבה ברשתות החברתיות השונות. באוגוסט 2014, רשות התקשורת הפדרלית החלה לחקור שלוש תלונות רשמיות סביב הספיישל, שטענו כי הספיישל מכיל חומר שאינו הולם לטלוויזיה.
פרשת ביטול המופעים ברפובליקה הדומיניקנית

ב-21 באוגוסט 2014, ועדת ממשלת הרפובליקה הדומיניקנית המפקחת על הופעות פומביות אסרה על קיום המופע ב-13 בספטמבר בסנטו דומינגו מטעמי מוסר. הוועדה הודיעה כי היא נקטה בפעולה מכיוון שסיירוס לעיתים קרובות ”מבצעת פעולות הנוגדות מוסר ומנהגים, שעל פי החוק הדומיניקני יש להיענש עליהם.”
עיתון פורבס העיר כי ”פסיקת המדינה עשויה לסתור את המאמר 'דיפלומטיה בפעולה' שפורסם על ידי הלשכה האמריקנית לדמוקרטיה, זכויות אדם ועבודה. המחקר קובע כי החל משנת 2008 לא היו מגבלות ממשלתיות על 'חופש אקדמי או אירועי תרבות' ברפובליקה הדומיניקנית, המונחים "אקדמי" ו"תרבות'" מותירים מקום נרחב לפרשנויות. מכיוון שלכאורה סיירוס גרמה למחלוקות בעבר, האיסור לא הפתיע. היא לא פחדה להתגרות בציבור. ובכל זאת, אלבומה Bangerz משנת 2013 זכה לשבחים אוניברסליים כמעט מצד המבקרים והוליד את הקליפ האייקוני (והפרודי) ביותר של השנה - "Wrecking Ball" שביים טרי ריצ'רדסון”. בנוסף ציין העיתון, ”אם קיימת נחמה לסיירוס, היא מצטרפת כעת לרשימה הארוכה והמפוארת למדי של מוזיקאים המוחרמים מהופעות במדינות מסוימות, כולל ליידי גאגא (אינדונזיה), אואזיס (סין), איימי ויינהאוס (ארצות הברית), 50 סנט (קנדה), סנופ דוג (בריטניה ואוסטרליה) וכריס בראון (בריטניה, ניו זילנד ואוסטרליה).”.
רשימת שירים

רשימת שירים זו מייצגת את ההופעה בוונקובר. היא לא מייצגת את כל המופעים במשך כל סיבוב ההופעות.
"SMS (Bangerz)"
"4x4"
"Love Money Party"
"My Darlin'"
"Maybe You're Right"
"FU"
"Do My Thang"
"GetItRight"
"Can't Be Tamed"
"Adore You"
"Drive"
"Rooting for My Baby"
"Hey Ya!"
"Jolene"
"23"
"On My Own"
"Someone Else"
"We Can't Stop"
"Wrecking Ball"
"Party in the U.S.A."
הערות:
במהלך המופע באוקלנד, סיירוס ביצעה את "Landslide" ו"Yoshimi Battles the Pink Robots".
במהלך המופע בפיניקס, סיירוס ביצעה את "You're Gonna Make Me Lonesome When You Go".
במהלך המופעים בלאס וגאס ולונדון, סיירוס ביצעה גרסאות כיסוי של "Summertime Sadness" מאת לנה דל ריי, "Why'd You Only Call Me When You're High?" מאת ארקטיק מאנקיז, and "Ruler of My Heart" מאת לינדה רונסטאדט.
במהלך המופע ברוזמונט, סיירוס ביצעה את "It Ain't Me Babe".
במהלך המופע בטלסה, סיירוס ביצעה את "The Scientist".
במהלך המופע ביוסטון, סיירוס ביצעה את "Love Is Like a Butterfly".
במהלך המופע בהלסינקי, סיירוס ביצעה גרסת כיסוי של "Wild Horses" מאת הרולינג סטונז.
במהלך המופעים באנטוורפן ואמסטרדם, סיירוס ביצעה גרסת כיסוי ל-"In the Morning of the Magicians" מאת הפליימינג ליפס עם אחיה ברייסון סיירוס.
במהלך המופע ביוניונדייל, סיירוס ביצעה את "There Is a Light That Never Goes Out".
במהלך המופע בפילדלפיה, סיירוס ביצעה את "There Is a Light That Never Goes Out" ו-"The Scientist".
מופעים > מופעים מבוטלים

| תאריל | עיר | מדינה | סיבה |
| --- | --- | --- | --- |
| 25 באפריל | משונטאקט | ארצות הברית | בעיות רפואיות |
| 13 | סנטו דומינגו | הרפובליקה הדומיניקנית | הוחרם על ידי הממשלה |
| 24 | ברזיליה | ברזיל | בעיות לוגיסטיות |
ביאורים

↑  "23" הוסר מרשימת השירים במשך מספר מופעים במהלך הלג השני בצפון אמריקה, ובמקומו התווסף "Lucy In the Sky With Diamonds".
Anticipating

Anticipating (בעברית: מְצַפָּה) הוא הסינגל הרביעי של הזמרת הפופ האמריקאית בריטני ספירס, מתוך אלבומה השלישי Britney. הוא נכתב על ידי ספירס יחד עם המפיקים בריאן קירולף וג'וש שוורץ והופץ על ידי חברת ההקלטות ג'ייב רקורדס. הסינגל יצא ב-21 ביוני 2002, באופן בלעדי לצרפת, כסינגל הרביעי של האלבום. מבחינה מוזיקלית, השיר הוא מסוגות דיסקו, דאנס-פופ וטין פופ, המושפע מ-R&B. מבחינה מילולית, השיר עוסק בחברות ואחווה בין נשים. השיר זכה לשבחים וקיבל מחמאות מהמבקרים על התוכן המילולי. מבחינה מסחרית הסינגל זכה להצלחה קטנה יחסית, כשהגיע בשיאו למקום ה-38 במצעד הסינגלים הצרפתי. כחלק מקידום השיר, בריטני ביצעה אותו בסיבוב ההופעות Dream Within a Dream Tour ובפרסומת לטויוטה ויוס בה השתתפה. הקליפ הנלווה, בבימויו של מרטי קלנר, כלל הופעה חיה מלאס וגאס.
רקע וכתיבה

במהלך סיבוב ההופעות Oops!... I Did It Again בשנת 2000, ספירס קיבלה השראה מאמני היפ הופ כמו ג'יי-זי והנפטונז ורצתה ליצור תקליט עם צליל יותר פאנקי. בפברואר 2001, ספירס חתמה עם פפסי על עסקת קידום מכירות בסכום של 7–8 מיליון דולר, וכן הוציאה ספר נוסף שנכתב במשותף עם אמה, בשם 'מתנה של אמא'. באותו חודש, ספירס החלה להקליט חומרים עבור אלבום האולפן השלישי שלה ב"ראסק סאונד סטודיוס" בלוס אנג'לס, קליפורניה, ה"דוג'ו" בג'קסון, ניו ג'רזי, "סאונד און סאונד סטודיוס" ו"באטרי סטודיוס" בניו יורק. השיר נכתב על ידי ספירס יחד עם המפיקים בריאן קירולף וג'וש שוורץ והופק על ידי קירולף ושוורץ. בנוסף, נעשתה לו גם גרסת מיקס באולפני בטארי על ידי סטפן ג'ורג'. הנדסת הקול נעשתה על ידי אהרון קפלן, ריץ' טאפר' ג'יל טנגן וצ'ארלס מק'רורי. ניל רוג'רס היה נגן הגיטרה. התכנות והנגינה בגיטרת בס נעשתה על ידי קירולף. קולות הרקע נעשו על ידי ספירס וג'ניפר קאר. אלבום האולפן השלישי שלה, Britney, יצא בנובמבר 2001. בריאיון עם ה'דיילי רקורד', ספירס אמרה לאחר שנשאלה על שיר כי: "זה פשוט שיר כיפי שכתבתי. זה בדיוק כמו להיות עם החברות שלך ופשוט לרקוד. אני חושבת שברצועה הזאת יש גם תחושה של שנות השבעים." הוא יצא בתור הסינגל הרביעי מתוך האלבום ב-21 ביוני 2002 בצרפת.
מילים ולחן

"Anticipating" הוא סינגל טין פופ העשרה ודאנס-פופ באורך שלוש דקות ו-16 שניות. לשיר סאונד המזכיר את מוזיקת הדיסקו של שנות ה-70, ובין היתר הושווה ל-Holiday של מדונה, "All for You" של ג'נט ג'קסון. לפי הפרטיטורה של יוניברסל מיוזיק גרופ, השיר מורכב במפתח פה מז'ור והוא מוגדר בתיבה בת קצב של 112 פעימות לדקה. המנעד הקולי של ספירס משתרע מהסולם המינורי F3 ועד לסולם המג'ורי A4. לשיר יש רצף בסיסי של B♯(9)–C–Dm7–B♯(9) בדומה להתקדמות האקורדים שלו. מבחינה מילולית, הוא עוסק בחברות ואחווה בין נשים. בזמן שחרור האלבום, נכתב באתר הרשמי שלה כי זהו "המנון הכוח הנשי" וכי הוא מוכיח שבריטני, כעת יותר מתמיד, כוח שיש להתחשב בו.
קידום

השיר בוצע בסיבוב ההופעות Dream Within a Dream. המופע החל עם וידאו בו נראית ספירס מדברת עם הרקדנים שלה ולפתע היא מופיעה לפתע על הבמה בחצאית ג'ינס עם טלאים. הסט כולו היה עשוי מחוברת צביעה ענקית עם ציורים של בתים ומכוניות. אחרי הפזמון השני, היא הזמינה את הקהל לשיר יחד איתה. בסוף השיר, היא דיברה בקצרה אל הקהל, בטרם הורידה את החצאית והעליונית כדי לבצע את השיר "I'm a Slave 4 U". הקליפ בבימויו של מרטי קלנר כלל צילומים מהופעה חיה בלאס וגאס אליו הוספו כמה אפקטים בניהם כדור נוצץ ושם השיר מופיע על המסך.
השיר קודם גם בפרסומת לטויוטה ויוס בה השתתפה ספירס.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  צרפת | SNEP | 38 |  |
SNP

ערך זה עוסק בוריאציה של רצף הדנ"א. אם התכוונתם למפלגה, ראו .
דוגמה ל-SNP, מולקולת דנ"א 1 שונה ממולקולת דנ"א 2 במיקום המסומן (פולימורפיזם C/T)
SNP ‏(Single Nucleotide Polymorphism, רב צורניות של נוקלאוטיד בודד, מכונה גם סניפּ) הוא וריאציה של רצף הדנ"א המתרחשת כאשר נוקלאוטיד יחיד (A,‏ C,‏ G או T) בגנום נבדל בין פרטים במינים ביולוגיים או בין כרומוזומים הומולוגיים באדם. למשל, עבור שני מקטעי דנ"א בשני פרטים שונים, AAGCCTA מול AAGCTTA, מכיל שינוי בנוקלאוטיד יחיד (באזור המסומן), כלומר SNP. במקרה זה נאמר כי קיימים שני אללים, כמעט לכל הסניפּים הנפוצים יש שני אללים בלבד. ההתפלגות הגנומית של הסניפּ אינה הומוגנית. בדרך כלל סניפּים מופיעים באזורים לא מקודדים בתדירות גבוהה יותר מאשר באזורים המקודדים, באופן כללי, באזורים מקודדים שינויים אלו יעברו סלקציה חזקה יותר ויתקבעו פחות בדנ"א. פקטורים נוספים כגון רקומבינציה גנטית ואחוז מוטציות יכולים גם כן להשפיע על תדירות הסניפּים.
ניתן לנבא את תדירות הסניפּים באמצעות נוכחות מיקרוסטלייטים (Microsatellite, רצפים חוזרים קצרים) במיוחד באמצעות רצפי AT, חזרות רבות של AT יכולות לנבא תדירות נמוכה של סניפּים.
השוֹנוּת הגנטית בין אוכלוסיות האנשים בעולם נגרמת בין היתר על ידי סניפּים. סניפּים אלו יכולים להיות נפוצים באזור גאוגרפי מסוים או בקבוצות אתניות מסוימות, ונדירים באוכלוסיות אחרות. 
הבדלים גנטיים אלו בין פרטים (במיוחד באזורים לא מקודדים בגנום) מנוצלים לצורך DNA fingerprinting בביצוע זיהוי פלילי. בנוסף, שינויים גנטיים אלו יכולים להוות בסיס לשוני ברגישות למחלות. חומרת המחלה והדרך בה הגוף מגיב לטיפולים מעידים על שוני גנטי. לדוגמה, סניפּ בגן APOE עשוי להעיד על סבירות גבוהה יותר למחלת אלצהיימר.
סוגים

סניפּים יכולים להתרחש באזורים מקודדים בגנום, באזורים לא מקודדים, ובאזורים בין גנים. סניפּים ברצפים מקודדים לא בהכרח ישנו את רצף חומצת האמינו בחלבון שנוצר מכיוון שקיימים מספר רצפים שיוצרים את אותה חומצת האמינו.
ניתן לחלק את הסניפּים באזורים המקודדים לשני סוגים לפי סוג המוטציה שהם יוצרים: סניפּים היוצרים מוטציות שקטות (synonymous) וכאלו שיוצרים מוטציות לא שקטות (nonsynonymous). סניפּים שיוצרים מוטציות שקטות לא ישפיעו על רצף החלבון, בעוד שהלא שקטים ישנו את חומצת האמינו בחלבון. סניפּים לא שקטים נחלקים גם הם לשני סוגים: missense ו-nonsense.
סניפּים באזורים לא מקודדים יכולים בכל זאת להשפיע על שחבור (splicing) של גנים, על חיבור של פקטורי תרגום (transcription factor), על פירוק רנ"א שליח (mRNA), ועל אזורי רנ"א לא מקודדים. סניפּים מסוג זה המשפיעים על הביטוי נקראים eSNP (קיצור של expression SNP) ויכולים להיות upstream או downstream לגן.
שימוש וחשיבות

סניפּים, שינויים ברצפי DNA באדם, יכולים להשפיע על האופן שבו אדם מפתח מחלות ומגיב לפתוגנים, כימיקלים, תרופות, חיסונים וסיכונים אחרים. בנוסף, לסניפּים חשיבות ברפואה המותאמת אישית. עם זאת, חשיבותם העיקרית במחקר הביו-רפואי היא לצורך השוואת אזורים גנומיים בין קבוצות (למשל בין חולים ובריאים) ושימוש בנתונים אלו עבור מחקרי אסוציאציה כלל גנומיים. 
מחקר הסניפּים בעל חשיבות גם בתחום היבול ובגידול בעלי חיים.
לסניפּים בדרך כלל יש שני אללים ולכן אפשר לעשות עליהם בדיקות מעבדה בקלות. סניפּ אחד יכול לגרום למחלה שמועברת בתורשה מנדלית. עבור מחלות מורכבות בדרך כלל המחלה נובעת כתוצאה מצירוף בין כמה סניפּים, למשל כמו אוסטאופורוזיס.
ב-30 בינואר 2023, dbSNP רשמו 1,130,597,309 סניפים באדם.
סניפּים יכולים לשמש כמרקרים במיפוי גנטי. הידע על הסניפּים עוזר בהבנת פרמקוקינטיקה (השפעת הגוף על התרופות) ופרמוקודינמיקה (השפעת התרופות על הגוף). מגוון רחב של מחלות בבני אדם, כגון סרטן, מחלות זיהומיות (איידס, צרעת, צהבת וכדומה), אנמיה אוטואימונית, אנמיה חרמשית, תלסמיה β וסיסטיק פיברוזיס עלולות להיגרם כתוצאה מסניפּים. בנוסף, סניפּים יכולים להשפיע על מטבוליזם של תרופות שונות.
SOAP

מבנה הודעת SOAP
SOAP, במקור ראשי תיבות של Simple Object Access Protocol, הוא פרוטוקול תקשורת מבוסס מבנה XML המיועד להעברת הודעות בשירותי רשת (Web Service), בדרך כלל, תוך שימוש בפרוטוקולי HTTP ו-RPC.
הפרוטוקול מאפשר לבצע קריאה להפעלת פונקציות משרת אחד לשרת אחר על בסיס תקשורת HTTP, שהיא התשתית הנפוצה ביותר בפרוטוקולי האינטרנט. היתרון העיקרי של הפרוטוקול הוא שניתן לתת הוראות לביצוע בין מערכות שונות בלי תלות במערכת ההפעלה או ביישום שרץ עליהן.
חלק מהגדרה הוא קובץ WSDL, שהוא קובץ ההגדרה של העברת הפרמטרים בין פונקציה ומשמש לחילול הקוד הנגדי בעת קישור בין מערכות הזרות זה לזה. ארכיטקטורה המשתמשת הרבה בפרוטוקול זה היא SOA שהיא פיזור פעולות בין שרתים שונים המתקשרים ביניהם על פי מטרתם ב-IT. הוא סטנדרט של ארגון הסטנדרטים W3C.
תבנית של הודעת SOAP

הודעת SOAP הוא קובץ XML המורכב מאלמנט אב בשם מעטפה (Envelope), שבו אלמנט אופציונלי בשם כותרת (Header) ואלמנט בשם גוף (Body). בתוך אלמנט הגוף תבוא הבקשה הממשית של הפעולה הנדרשת מהשרת. בקובץ דוגמה זה אפשר להפעיל את הפונקציה GetSearch שמקבל פרמטר מחרוזתי של תוכן החיפוש.
<?xml version="1.0"?>
<soap:Envelope
xmlns:soap="http://www.w3.org/2001/12/soap-envelope"
soap:encodingStyle="http://www.w3.org/2001/12/soap-encoding">

<soap:Header>
 <!- content of header ->
</soap:Header>

<soap:Body>
 <!- content of Body ->

  <soap:Fault>
  <!- content of Fault ->
  </soap:Fault>

</soap:Body>
</soap:Envelope>
ראו גם

Web service
WSDL
| פרוטוקולים במודל TCP/IP |
| --- | --- | --- |
| שכבת יישום | HTTP • SMTP • FTP • DNS • DHCP • SSH • RTP • RTSP • IRC • SNMP • SIP • IMAP4 • MIME • Telnet • RPC • SOAP • LDAP |  |
| שכבת תעבורה | TCP • UDP • SCTP • DCCP |  |
| שכבת רשת | IP • IPv4 • IPv6 • ICMP • IPX • IGMP |  |
| שכבת קשר | אתרנט • 10BASE-T • 802.11 WiFi • Token ring • FDDI • ARP |  |
| --- | --- |
בקרת זהויות :  NLI: 987007544678005171  LCCN: sh2002006007
723

שנת 723 היא השנה ה-23 במאה ה-8. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 723‎
נפטרים ב-723‎
Maple

ערך זה עוסק בתוכנה המסייעת בפתרון בעיות מתמטיות. אם התכוונתם למשמעות אחרת, ראו .
Maple (מֵייפְל; בעברית: עץ האדר) היא תוכנה המסייעת בפתרון בעיות מתמטיות שונות (לדוגמה חישוב נגזרות ושרטוט גרפים). Maple משלבת שפת תכנות שייחודית לה עם ממשק של מפרש. התוכנה מאפשרת חישובים סימבוליים יחד עם חישובים נומריים.
היסטוריה

הפיתוח של Maple החל באוניברסיטת ווטרלו בשנת 1980. חוקרים באוניברסיטה התעניינו ברכישת מחשבים שיהיו מספיק חזקים על מנת להריץ את התוכנה Macsyma, אך לבסוף הוחלט לפתח תוכנה שתהיה מסוגלת לרוץ על מחשבים חלשים יותר, ותבצע חישובים אלגבריים-סימבוליים, וכן תהיה זמינה לחוקרים ולסטודנטים. גרסאות ראשוניות של התוכנה היו זמינות כבר ב-1980. התוכנה הודגמה לראשונה בכנסים מקצועיים בשנת 1982. עד סוף 1983, יותר מ-50 אוניברסיטאות כבר התקינו עותקים של התוכנה.

בשנת 1988 הוקמה חברת Waterloo Maple (ידועה בעיקר כ-Maplesoft) על מנת לעמוד בביקוש הגובר לרישיונות ותמיכה בקרב משתמשי התוכנה. בתחילה מטרת החברה הייתה הפצה ותמיכה בלבד, אך מאוחר יותר הוקמה מחלקת מחקר ופיתוח, אשר עוסקת בעיקר הפיתוח של התוכנה עד היום.

בשנת 1989 פותחה הגרסה הראשונה של Maple אשר הכילה ממשק גרפי, גרסה 4.3. תחילה הממשק הגרפי היה זמין רק בגרסאות למקינטוש.
היסטוריה > היסטוריית גרסאות

Maple 15: אפריל 2011
Maple 14: אפריל 2010
Maple 13: אפריל 2009
Maple 12:‏ 12 במאי 2008
Maple 11:‏ 21 בפברואר 2007
Maple 10:‏ 10 במאי 2005
Maple 9.5:‏ 15 באפריל 2004
Maple 9:‏ 30 ביוני 2003
Maple 8:‏ 16 באפריל 2002
Maple 7:‏ 1 ביולי 2001
Maple 6:‏ 6 בדצמבר 1999
Maple V R5:‏ 1 בנובמבר 1997
Maple V R4: ינואר 1996
Maple V R3:‏ 15 במרץ 1994
Maple V R2: נובמבר 1992
Maple V: אוגוסט 1990
Maple 4.3: מרץ 1989
Maple 4.2: דצמבר 1987
Maple 4.1: מאי 1987
Maple 4.0: אפריל 1986
Maple 3.3: מרץ 1985 (הגרסה הראשונה אשר שוחררה לציבור הרחב)
Maple 3.2: אפריל 1984
Maple 3.1: אוקטובר 1983
Maple 3.0: מאי 1983
Maple 2.2: דצמבר 1982
Maple 2.15: אוגוסט 1982
Maple 2.1: יוני 1982
Maple 2.0: מאי 1982
Maple 1.1: ינואר 1982
Maple 1.0: ינואר 1982
ראו גם

Mathematica
MATLAB
Derive
Electric

"Electric" (בעברית: "חשמל") הוא סינגל שהוקלט על ידי הזמרת האמריקאית קייטי פרי. השיר יצא לאור ב-14 במאי 2021, על ידי חברת התקליטים קפיטול רקורדס, כסינגל מתוך הפסקול Pokémon 25: The Album.